Diari Oficial de la Generalitat Valenciana


Sumari del DOGV 5781, del 10-06-2008 (2008/7087)

Convocatòria d'ajudes a petites i mitjanes empresas (pimes) de zones Objectiu 1 per al desenvolupament de plans de sensibilització i suport tutoritzat a la innovació.
----------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7087


Data del document
:   03-06-2008

Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Anunci

Descriptors 

:   * ajuda pública
    * ajuda a les empreses
    * innovació
    * suport econòmic
    * petita i mitjana empresa

Convocatòria d'ajudes a petites i mitjanes empresas (pimes) de zones Objectiu 1 per al desenvolupament de plans de sensibilització i suport tutoritzat a la innovació. [2008/7087]  
1. Context  
El Consell Superior de Cambres de Comerç, Indústria i Navegació d'Espanya, junt amb les cambres de comerç de la Comunitat Valenciana, han posat en marxa el Programa InnoCambres en el marc del Programa Operatiu Millora de la Competitivitat i Desenvolupament del Teixit Productiu 2000-2006, amb aplicació a les zones Objectiu 1 d'Espanya, el qual està cofinançat pel Fons Europeu de Desenvolupament Regional (FEDER) i per la Comunitat Valenciana.  
Este programa té com a objectiu principal contribuir a la millora de la competitivitat de les pimes de regions Objectiu 1, per mitjà de la integració de la innovació en les seues estratègies empresarials com a eina competitiva clau per a aconseguir un creixement econòmic sostingut. Amb este objecte, es posa a disposició de les pimes la possibilitat de desenvolupar plans individuals de suport a la innovació, consistents en el desenvolupament d'un pla de sensibilització i suport tutoritzat que inclou dues fases seqüencials i progressives.  
· Fase I: Diagnòstic Individualitzat. Inclou la realització d'un diagnòstic assistit, per part d'un tutor especialitzat, que permet conéixer el nivell de competitivitat de l'empresa en el seu entorn econòmic i de mercat, identificant possibles actuacions de millora a través de la innovació.  
· Fase II: Pla de Suport a la Innovació. Es tracta d'una fase de procés, en la qual, un assessor especialista guia les empreses en el desenvolupament i posada en pràctica de les recomanacions en matèria d'innovació identificades en la fase anterior i que resulten claus en la millora de la competitivitat de l'empresa.  
2. Objecte  
La present convocatòria té com a objecte promoure la participació de les pimes de la Comunitat Valenciana en el Programa InnoCambres, per mitjà de la posada a la seua disposició dels serveis de suport tutoritzat que es detallen en l'annex I.  
3. Beneficiaris  
Amb caràcter general, podran ser beneficiaris de les ajudes les pimes (incloses microempreses i autònoms), segons la definició que inclou la Recomanació de la Comissió 2003/361/CE de 6 de maig de 2003 (DOUE L 124 de 20.05.2003) que tinguen el seu domicili social i/o centre productiu a l'àmbit de demarcació de la Comunitat Valenciana.  
En el cas concret de la fase II del Programa Pla de Suport a la Innovació, podran ser beneficiàries exclusivament aquelles pimes que hagen justificat documentalment la seua participació prèvia en la fase I del programa, llevat que amb caràcter excepcional es produïsca l'obertura d'una convocatòria específica per a esta segona fase que ho permeta.  
4. Sectors promocionables  
Podran ser beneficiàries de les ajudes les pimes de qualsevol sector d'activitat que es troben donades d'alta en el cens del IAE, secció 1: activitats empresarials, industrials i de serveis, sense perjudici del ple respecte del que disposen els reglaments o directives comunitàries especials establits en el marc del Tractat Constitutiu de la Comunitat Europea.  
Queden exceptuades aquelles empreses que operen en els sectors de la pesca, l'aqüicultura, el carbó i la producció primària dels productes agrícoles que figuren en la llista de l'annex I del Tractat de la CE.  
5. Conceptes objecte de les ajudes  
Seran objecte d'ajuda les despeses produïdes per les pimes durant el desenvolupament dels plans individuals de suport a la innovació, que estaran referits als següents conceptes generals:  
· Fase I: Diagnòstic Individualitzat.   
A) Despeses dels serveis d'assessoria proporcionats pel tutor.  
· Fase II: Pla de Suport a la Innovació.  
A) Despeses dels serveis d'assessoria i consultoria proporcionats per l'assessor per a l'elaboració i desenvolupament del pla.  
B) Inversions i/o despeses associades al desenvolupament i execució del pla elaborat per l'assessor, la tipologia del qual es detalla en l'annex I.  
6. Imports finançables i quantia de les ajudes  
· Fase I: Diagnòstic Individualitzat.   
L'import total finançable dels serveis ascendeix a la quantitat de 1.200,00 € + IVA.  
L'import total elegible pel Programa InnoCambres (quantia de l'ajuda) serà del 100% del cost finançable.  
· Fase II: Pla de Suport a la Innovació.   
El cost total finançable d'esta fase serà d'un màxim de 6.000,00 € (IVA no inclòs).   
L'import total elegible pel Programa InnoCambres (quantia de l'ajuda) serà del 80% del cost finançable que haja produït l'empresa destinatària; serà per tant, la quantia màxima per empresa de 4.800,00 €.  
7. Tramitació de l'ajuda   
La tramitació de l'ajuda a aquelles pimes la sol·licitud de les quals haja sigut aprovada, es realitzarà a través de la firma d'un conveni de participació en el Programa InnoCambres entre la pime participant i la cambra de comerç de la seua demarcació.   
El conveni esmentat s'adjunta a esta convocatòria (annex II) i s'hi detallen les condicions de participació en el programa.   
8. Presentació de sol·licituds  
La sol·licitud de participació en el programa es presentarà de conformitat amb el model adjunt a esta convocatòria (annex III), junt amb la documentació addicional assenyalada en l'annex esmentat.  
Les sol·licituds hauran de presentar-se en alguna de les adreces de la Cambra de Comerç de la Comunitat Valenciana que apareixen incloses en l'annex IV d'esta convocatòria. Igualment, es podran remetre per correu postal certificat i amb el justificant de recepció o per via fax.  
El Registre d'Entrades de la Cambra certificarà la presentació i la seua prioritat temporal.  
El termini per a presentar sol·licituds s'iniciarà l'endemà de la seua publicació en el Diari Oficial de la Comunitat Valenciana i finalitzarà a les 14.00 hores del dia 15 d'octubre de 2008.  
9. Criteris de selecció i resolució  
La concessió d'ajudes respectarà els principis de publicitat, transparència, igualtat i lliure concurrència competitiva i estarà limitada a les disponibilitats pressupostàries.  
Les condicions imprescindibles per a optar al programa d'ajudes són:  
· Ser una pime d'acord amb la definició vigent (actualment Recomanació de la Comissió 2003/361/CE de 06.05.2003 (DOUE L 124 de 20.05.2003).  
· Estar donada d'alta en la secció 1 del Cens IAE: activitats empresarials, industrials, comercials i de serveis.   
· Que tinguen el seu domicili social i/o centre productiu en algun dels municipis de la demarcació de la Cambra de Comerç de la Comunitat Valenciana.   
En el cas que una empresa posseïsca diverses seus, centres productius, delegacions, sucursals, etc., el centre destinatari i directament beneficiari del programa ha d'estar ubicat en algun dels municipis esmentat adés.  
· Estar al corrent de les obligacions tributàries i enfront de la Seguretat Social.  
· Complir la norma de minimis (Reglament CE núm. 1998/2006 de la Comissió de 15 de desembre de 2006), que haurà de ser acreditat per mitjà de declaració jurada.  
· Posseir potencial i vocació innovadora i estar disposada a complir les condicions del Programa InnoCambres  
Les empreses sol·licitants hauran d'aportar els certificats d'estar al corrent en el compliment de les seues obligacions tributàries i amb la Seguretat Social, així com una declaració jurada del compliment dels requisits legals de participació en el programa.  
L'avaluació de sol·licituds i admissió d'empreses al Programa InnoCambres es realitzarà en l'ordre que hagen sigut registrades en la Cambra les sol·licituds de participació en el programa.  
La resolució de les sol·licituds serà comunicada als beneficiaris per escrit a través de la Cambra de Comerç.  
10. Obligacions dels beneficiaris  
Seran obligacions dels beneficiaris les que es deriven dels objectius del programa i del compliment de les condicions operatives, econòmiques, d'informació i control que s'estableixen en el Conveni de participació en el Programa InnoCambres.  
11. Compatibilitat de l'ajuda  
Les ajudes oferides en el Programa InnoCambres s'ajusten als reglaments (CE) número 1998/2006, de la Comissió Europea, de 15 de desembre de 2006, relatiu a les ajudes de minimis (DOUE L 379 de 28.12.2006) i són compatibles amb altres ajudes públiques per a distint objecte i finalitat.  
ANNEXOS  
Els annexos a esta convocatòria que s'indiquen a continuació poden obtindre's a través de les webs o en les cambres de comerç de la Comunitat Valenciana.  
www.camaraalcoy.net  
www.camaralicante.com  
www.camaracs.es  
www.camaraorihuela.com  
www.camaravalencia.com  
www.camernova.com/nexopyme  
Annex I. Característiques dels plans individuals de suport a la innovació.  
Annex II. Conveni de participació en el Programa InnoCambres  
Annex III. Sol·licitud de participació  
Annex IV. Adreces de la Cambres de Comerç de la Comunitat Valenciana  
València, 3 de juny de 2008.- El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.